อยากสอบถามว่าเป็นโรคกล้ามเนื้ออ่อนแรง MG อยู่ค่ะตอนนี้อาการแขนขาอ่อนแรงไม่ค่อยมีค่ะ แต่หนังตาตกอยู่ตลอดเลยค่ะสามารถออกกำลังกายได้ไหมคะ ออกได้มากแค่ไหนคะอยากพวกว่ายน้ำ วิ่ง หรือฟิตเนสต่างๆค่ะ จะมีผลเสียอะไรไหมคะอาการจะกำเริบมากขึ้นไหมคะ แล้วสามารถอดอาหารเย็นหรือทานเป็นพวกนมอย่างเดียวได้ไหมค่ะ
สวัสดีค่ะกล้ามเนื้ออ่อนแรง MG หรือ Myasthenia Gravisเป็นโรคที่มีสาเหตุมาจากระบบภูมิคุ้มกันของร่างกายทำงานผิดปกติ ผู้ป่วยมักมีอาการหนังตาตก หายใจลำบาก มีปัญหาการพูด การเคี้ยว การกลืน รวมไปถึงการเคลื่อนไหวของร่างกาย รวมทั้งอาจมีปัญหาการหายใจลำบากหลังออกกำลังกายได้ การออกกำลังกายได้มากน้อยเพียงใดนั้น ขึ้นอยู่กับภาวะของโรค และสุขภาพของแต่ละบุคคล หากสามารถควบคุมโรคได้ ไม่มีอาการหนังตาตกแล้ว น่าจะปลอดภัยในการออกกำลังกายมากกว่าค่ะการออกกำลังกายและการรับประทานอาหารที่เหมาะสม และเพียงพอ ควรปรึกษาแพทย์ที่รักษาอยู่ เพื่อรับคำแนะนำที่ถูกต้องเหมาะสมต่อไปค่ะ